Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=20238
Timestamp: 2019-09-16 05:23:15+00:00

Document:
Všeobecne záväzné nariadenie mesta Hlohovec č. 198 / 2017
o postupe vo veciach bytových – sociálne nájomné byty na Svätopeterskej ulici v Hlohovci
Mestské zastupiteľstvo mesta Hlohovec na základe samosprávnej pôsobnosti podľa § 6 ods. 1 zákona č. 369/1990 Zb. o obecnom zriadení v znení neskorších predpisov v súlade so zákonom SNR č. 138/1991 Zb. o majetku obcí v znení neskorších predpisov, zákonom č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (ďalej ako „zákon č. 443/2010 Z.z.“), podľa ust. § 12 ods. 1 a 2 zák. SNR č. 189/1992 Zb. o úprave niektorých pomerov súvisiacich s nájmom bytov a bytovými náhradami v znení neskorších predpisov, vydáva toto všeobecne záväzné nariadenie mesta Hlohovec.
a) Nájomné byty sociálneho bývania v bytových domoch súp. č. 1481, 3703, 3704, na ul. Svätopeterská 13, 13A a 13B Hlohovec postavených na pozemku registra „C“ parc.č. 4428/2, 4428/5, 4428/4, v k.ú. Hlohovec (ďalej len „nájomné byty“).
1. Nakladanie a hospodárenie s bytmi, prevádzku, údržbu a správu bytov zabezpečuje Mesto Hlohovec prostredníctvom právnickej osoby založenej Mestom Hlohovec, a to obchodnej spoločnosti Bytové hospodárstvo Hlohovec, s.r.o., so sídlom Za poštou 7, Hlohovec (ďalej aj ako „prenajímateľ“).
2. Rozhodovanie o osobe nájomcu bytu je v kompetencii orgánov Mesta Hlohovec určených týmto nariadení
1. Nájomnými bytmi na sociálne bývanie pre účely tohto nariadenia sú nájomné byty uvedené v čl. 1 tohto nariadenia.
2. Sociálne bývanie je bývanie podľa osobitného zákona č. 443/2010 Z. z..
3. Za primerané a ľudsky dôstojné bývanie sa považuje bývanie, ktoré napĺňa základné funkcie bývania1. Byty sa budú užívať len na nájom a nemôžu sa previesť do osobného vlastníctva.
1. Prenajímateľ môže uzavrieť nájomnú zmluvu na voľný nájomný byt sociálneho bývania (ďalej aj ako iba „byt“) iba s fyzickou osobou, ktorú určí Mesto Hlohovec podľa tohto nariadenia.
2. Prenajímateľ je povinný dodržiavať podmienky nájmu bytov podľa zákona č. 443/2010 Z.z.
3. Protiprávne nasťahovanie alebo obsadenie bytu rieši prenajímateľ návrhom na vypratanie bytu (rozkaz na plnenie) v lehote 30 dní odo dňa zistenia takéhoto protiprávneho úkonu. Fyzická osoba, ktorá protiprávne obsadí byt, nemá právo na náhradný byt, náhradné ubytovanie alebo prístrešok.
4. Prenajímateľ je povinný oznámiť bez zbytočného odkladu vlastníkovi bytov písomnou formou:
b) byt, ktorý nájomca neužíva z akéhokoľvek dôvodu po dobu dlhšiu ako 3 mesiace (ak má prenajímateľ o tom vedomosť),
1. Oprávnenou fyzickou osobou je osoba stanovená osobitným právnym predpisom (ďalej aj ako „ žiadateľ “ ) /2 :
a) osoba žijúca v domácnosti s mesačným príjmom domácnosti najmenej vo výške 1-násobku životného minima a najviac vo výške trojnásobku životného minima,
b) osoba žijúca v domácnosti s mesačným príjmom domácnosti najmenej vo výške 1-násobku životného minima a najviac vo výške štvornásobku životného minima, ak
2. Žiadateľom a nájomcom môže byť iba oprávnená fyzická osoba podľa čl. 6 ods. 1 tohto nariadenia, ktorá v deň podania žiadosti dovŕšila 18 rokov veku a ktorá spĺňa nasledovné podmienky:
a) má trvalý pobyt na území mesta Hlohovec najmenej 3 roky pred podaním žiadosti. V prípade manželov, prípadne dvojice žijúcej ako druh a družka alebo ako partner/ka, sa táto podmienka považuje za splnenú, ak ju spĺňa aspoň jeden z nich,
b) nie je vlastníkom alebo spoluvlastníkom bytu, rodinného domu, resp. inej nehnuteľnosti určenej na bývanie; spoluvlastník takej nehnuteľnosti môže byť evidovaný v zozname žiadateľov na účely tohto nariadenia, ak hodnoverne preukáže opodstatnenosť svojej žiadosti, napr. tým, že nemá možnosť reálne užívať nehnuteľnosť z dôvodu, že je menšinovým podielovým spoluvlastníkom a nehnuteľnosť je užívaná iným spoluvlastníkom alebo je síce polovičným prípadne väčšinovým podielovým spoluvlastníkom, avšak skutočnému užívaniu nehnuteľnosti bráni právo inej osoby – napr. vecné bremeno doživotného užívania inou osobou ako žiadateľom, ktoré je ako vecné právo evidované v príslušnom katastri nehnuteľností. Splnenie tejto podmienky sa skúma aj pri opakovanom uzatvorení nájomnej zmluvy,
c) nemá voči Mestu Hlohovec a právnickým osobám založeným mestom – Bytovému hospodárstvu Hlohovec s.r.o. a Vodárenským a technickým službám s.r.o. záväzky, resp. nedoplatky po lehote splatnosti,
3. Pri zisťovaní príjmov oprávnenej fyzickej osoby podľa čl. 6, odseku 1 sa postupuje podľa osobitného predpisu3 . Mesačný príjem sa vypočíta z príjmu4 za kalendárny rok predchádzajúceho roku, v ktorom vznikol nájom bytu, ako podiel tohto príjmu a príslušného počtu mesiacov, počas ktorých sa príjem poberal.
4. Životné minimum domácnosti sa vypočíta podľa osobitného predpisu 2.
5. Podmienky ustanovené v čl.6 tohto VZN sa posudzujú pri uzatváraní nájomnej zmluvy a na zmeny podmienok počas platnosti nájomnej zmluvy sa neprihliada.3
1. Žiadosti o uzatvorenie nájomnej zmluvy na byt podávajú žiadatelia Mestu Hlohovec prostredníctvom Mestského úradu Hlohovec (ďalej ako „MsÚ“). Žiadosť musí mať písomnú formu s jednoznačným určením, či žiadateľ žiada 1-izbový alebo 2-izbový byt, musí byť datovaná, odôvodnená a vlastnoručne podpísaná samotným žiadateľom.
2. Žiadateľ spolu so žiadosťou prikladá aj nasledovné prílohy:
f) potvrdenie, že žiadateľ nemá voči Mestu Hlohovec a právnickým osobám založeným mestom – Bytovému hospodárstvu Hlohovec s.r.o. a Vodárenským a technickým službám s.r.o. záväzky, resp. nedoplatky po lehote splatnosti,
h) čestné vyhlásenie žiadateľa o úplnosti a pravdivosti údajov uvedených v žiadosti a čestné vyhlásenie, že nie je nájomcom, vlastníkom bytu, rodinného domu alebo inej nehnuteľnosti určenej na bývanie a nie je schopný sám riešiť svoju bytovú situáciu – žiadateľ potvrdí podpisom v žiadosti.
a) doplnil na požiadanie MsÚ v Hlohovci v určenej lehote neúplne vyplnenú žiadosť a údaje, ktoré tvoria kritériá pre výber žiadateľov,
b) spolupracoval s MsÚ v Hlohovci pri overovaní skutočností potrebných pre posúdenie oprávnenosti jeho žiadosti,
c) pravdivo aktualizoval údaje uvádzané v žiadosti, v priebehu vedenia žiadosti v zozname žiadateľov.
5. Žiadateľov o poskytnutie bytu, ktorí podali žiadosť podľa tohto nariadenia, eviduje MsÚ v Hlohovci. Po preverení skutočností uvedených v žiadosti informuje žiadateľa do 30 dní odo dňa doručenia žiadosti s prílohami podľa čl. 7 ods.2 tohto nariadenia o zaradení, resp. nezaradení do zoznamu žiadateľov.
6. Do zoznamu žiadateľov nebude zaradený žiadateľ, ktorý :
c) uvedie nepravdivé údaje v žiadosti alebo v prílohách.
7. Zo zoznamu žiadateľov bude vyradený žiadateľ:
b) má voči Mestu Hlohovec a právnickým osobám založeným mestom – Bytovému hospodárstvu Hlohovec s.r.o. a Vodárenským a technickým službám s.r.o. záväzky, resp. nedoplatky po lehote splatnosti,
c) ktorému bol na základe Určenia nájomcu a podpísania nájomnej zmluvy pridelený byt určený na nájomné bývanie na Pribinovej ulici v Hlohovci, alebo ostatné byty vo vlastníctve mesta.
Pridelenie bytu v kompetencii primátora
1. Vo výnimočných a zreteľahodných prípadoch (ako napríklad závažné poškodenie alebo zničenie bývania v dôsledku požiaru, povodne alebo inej mimoriadnej udalosti, a pod.) , môže primátor mesta, po predchádzajúcom prerokovaní v príslušnej komisii udeliť súhlas na uzatvorenie nájomnej zmluvy na nájom bytu mimo poradia.
1. Kritérium: žiadateľom je mladá rodina
- za mladú rodinu sa považuje rodina bezdetná, alebo aspoň s jedným dieťaťom, v ktorej aspoň jeden z manželov alebo rodičov ku dňu podpísania nájomnej zmluvy je mladší ako 35 rokov a spĺňa podmienku príjmu.
2. Kritérium: žiadateľ je osamelým rodičom
- za takého žiadateľa sa považuje domácnosť osamelého rodiča s aspoň jedným nezaopatreným dieťaťom.
3. Kritérium: osoba so zdravotným postihnutím v domácnosti 20 bodov
- žiadateľ alebo osoba žijúca v domácnosti, ktorá sa spoločne posudzuje, je osobou so zdravotným postihnutím, o čom k žiadosti predkladá kópiu preukazu fyzickej osoby s ťažkým zdravotným postihnutím, príp. u dieťaťa so zdravotným postihnutím do 3 rokov veku potvrdenie všeobecného lekára dokladujúce zdravotné postihnutie.
4. Kritérium: žiadateľ je osobou v zmysle článku 6, ods. 1 písm. c) 20 bodov
5. Kritérium: žiadateľ je osobou v zmysle článku 6, ods. 1 písm. d) 20 bodov
- žiadateľom je osoba žijúca v spoločnej domácnosti, ktorej sa poskytuje bytová náhrada za byt vydaný podľa osobitného predpisu.
Kombinácia jednotlivých kritérií a ich bodových hodnotení je možná. V prípade, že dvaja a viac žiadateľov dosiahnu rovnaký počet bodov, poradie žiadateľov určí príslušná komisia žrebovaním.
2. Pri posudzovaní žiadateľov sa postupuje nasledovne: a) Príslušný odbor MsÚ v Hlohovci:
- prijíma a posudzuje žiadosti o poskytnutie nájomného bytu, - na základe predložených kompletných žiadostí spracováva evidenciu žiadateľov o poskytnutie bytu, - evidenciu žiadateľov o nájomný byt vedie samostatne pre byty podľa izbovosti, - na základe kritérií podľa bodu 1 tohto článku spracuje poradovník žiadateľov podľa izbovitosti v prehľadnej tabuľke, ktorá je verejne prístupná na webovom sídle mesta Hlohovec. b) Príslušná komisia: - kontroluje údaje v poradovníku a v prípade potreby si vyžiada doplňujúce informácie od príslušného odboru, - žrebovaním určuje poradie žiadateľov v prípade rovnosti získaných bodov, - predkladá návrh na pridelenie bytu s písomným odôvodnením Mestskej rade mesta Hlohovec („MsR“). c) MsR mesta Hlohovec: -posudzuje návrh príslušnej komisie, - predkladá návrh na pridelenie bytu na schválenie MsZ mesta Hlohovec. d) MsZ mesta Hlohovec: - schvaľuje návrh na pridelenie bytu. e) Primátor mesta Hlohovec: - vydáva súhlas na uzavretie nájomnej zmluvy s uchádzačom podľa návrhu schváleného MsZ. - udeľuje súhlas na uzatvorenie nájomnej zmluvy na nájom bytu mimo poradia podľa čl. 8 tohto nariadenia .
4. Aktuálna evidencia žiadateľov o byty podľa izbovitosti bude zverejnená priebežne na úradných tabuliach a na webovom sídle mesta Hlohovec a prenajímateľa.
5. Poradovník žiadateľov o byt sa zostavuje z aktuálnej evidencie žiadateľov, ktorú zostavuje poverený zamestnanec. Pri uvoľnení bytu sa vždy zostavuje nové poradie pre žiadateľov.
6. Pred každým poskytovaním nájomných bytov príslušný odbor preverí, či žiadateľ zaradený do evidencie, ktorému má byť pridelený nájomný byt, spĺňa podmienky stanovené v tomto nariadení.
i) spôsob a lehotu vysporiadania finančnej zábezpeky, ak je súčasťou zmluvy dohoda o finančnej zábezpeke,
j) zoznam osôb tvoriacich domácnosť nájomcu,
4. Prenajímateľ nájomných bytov je oprávnený jednostranne zmeniť výšku nájomného v prípade zmeny príslušných právnych predpisov. Nájomné a úhrady za plnenia, ktorých poskytovanie je spojené s užívaním nájomných bytov, je splatné mesiac vopred, a to vždy do 15. dňa predchádzajúceho mesiaca.
5. Práva a povinnosti nájomcu a prenajímateľa, ktoré nie sú určené týmto nariadením, sa riadia príslušnými právnymi predpismi 4.
7. Doba nájmu dohodnutá v nájomnej zmluve môže byť najviac 1 rok okrem prípadov stanovených zákonom.
8. Nájomca je povinný pred uzavretím v poradí prvej zmluvy o nájme bytu (najneskôr v deň podpisu zmluvy o nájme) uhradiť prenajímateľovi nájomných bytov finančnú zábezpeku vo výške dvojmesačného nájomného dohodnutého v nájomnej zmluve . Ak nedôjde k uzavretiu nájomnej zmluvy, je prenajímateľ povinný už zloženú finančnú zábezpeku bezodkladne vrátiť. Finančná zábezpeka slúži na zabezpečenie platenia dohodnutého nájomného, dohodnutých úhrad spojených s užívaním bytu a nepoškodzovania užívaného nájomného. V prípade, že nájomca po skončení nájmu bytu nebude mať nedoplatok na nájomnom a úhradách za plnenia spojené s užívaním bytu, resp. odovzdá prenajímateľovi byt v stave v akom ho prevzal, s prihliadnutím na obvyklé opotrebovanie, finančná zábezpeka sa mu vráti do 15 dní od skončenia nájmu bytu na bankový účet nájomcu uvedený nájomcom pre tento účel. Finančnú zábezpeku za užívanie nájomného bytu vedie prenajímateľ na osobitnom účte zriadenom na tento účel v banke.
9. V nájomnej zmluve sa upraví právo nájomcu na opakované uzavretie zmluvy o nájme nájomného bytu pri dodržaní podmienok uvedených v tomto nariadení a v osobitnom predpise5.
11. Pri opakovanom uzavretí nájomnej zmluvy sa postupuje podľa osobitného predpisu5 .
13. Ak žiadateľ odmietne pridelený byt, nemá nárok na pridelenie ďalšieho bytu a bude vyradený z evidencie žiadateľov a po dobu 5 rokov si nemôže opätovne požiadať o pridelenie bytu, resp. bude z posudzovania žiadateľov o pridelenie bytu vylúčený. Uvedené sa netýka žiadateľov s preukazom ZŤP .
16. Vlastník nájomných bytov tvorí fond prevádzky, údržby a opráv, z dohodnutého nájomného na obstaranie nájomného bytu vo výške stanovenej v internom predpise.
1.1 Uplynutím doby nájmu, ak nebol schválený nájom, príp. opakovaný nájom.
b) nájomca hrubo porušuje svoje povinnosti vyplývajúce z nájmu bytu najmä tým, že nezaplatil nájomné alebo úhradu za plnenia poskytované s užívaním bytu za dlhší čas ako dva mesiace, alebo tým, že prenechal byt alebo jeho časť inému do podnájmu bez písomného súhlasu prenajímateľa, pričom podnájmom na účely tohto nariadenia nie sú návštevy kratšie ako 15 dní,
f) nájomca využíva byt bez súhlasu prenajímateľa na iné účely ako na bývanie,
g) nájomca uviedol nepravdivý údaj do žiadosti o nájom nájomného bytu,
h) nájomca a ostatní členovia domácnosti sa neprihlásia na trvalý pobyt v Hlohovci ani do troch pracovných dní od podpísania nájomnej zmluvy.
2. Ak nájom nájomného bytu zanikne z akéhokoľvek dôvodu, ako aj v prípade, že nájomca neužíva nájomný byt bez vážnych dôvodov alebo bez súhlasu vlastníka v nájomnom byte ubytuje aj osobu, ktorá nie je uvedená v evidenčnom liste konkrétneho nájomného bytu, nemožno opakovane žiadať o nájom nájomného bytu.
3. V prípade, že žiadateľ uviedol nepravdivý údaj do žiadosti o nájom nájomného bytu, nemožno žiadateľa zaradiť medzi uchádzačov o nájom nájomného bytu a ak nepravdivosť vyjde najavo až počas nájmu, nemožno žiadať o opakované uzavretie nájomnej zmluvy.
1. Dňom nadobudnutia účinnosti tohto nariadenia stráca platnosť VZN mesta Hlohovec č. 160/2016 o postupe vo veciach bytových.
2. Žiadosti o pridelenie nájomného bytu podané podľa doposiaľ platného nariadenia, budú opätovne posudzované podľa ustanovení tohto nariadenia. Do celkovej doby nájmu bytu podľa čl. 10 ods. 11 tohto nariadenia sa započítava aj doba nájmu a opakovaného nájmu podľa predchádzajúceho nariadenia.
3. Toto nariadenie bolo schválené dňa 09.11. 2017 a nadobúda účinnosť od 1.1.2018.
1 § 21 ods. 2 zákona č. 443/2010 Z.z.
2 § 22 ods. 1 až 5 zákona č. 443/2010 Z.z. o dotáciách na rozvoj bývania a o sociálnom bývaní
3§3 zákona č. 601/2003 Z.z. o životnom minime a o zmene a doplnení niektorých zákonov
4§4 č. 601/2003 Z.z. o životnom minime a o zmene a doplnení niektorých zákonov
4 zákon č. 40/1064 zb. – občiansky zákonník
5 §143 písmeno d) zákona č. 50/1976 Zb., v zmemí neskorších predpisov
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 07:23:15
6844242

References: § 6
 § 12
 čl. 1
 čl. 6
 čl. 6
 čl.6
 čl. 7
 čl. 8
 čl. 10
 § 21
 § 22
 §143